  Майя Бывальцева Удмуртие лыктоз Россиысь дышетонъя но наукая министерстволэн нылпиосты но егитъёсты визьнодан удысын кун политикая департаментэзлэн кивалтӥсез Александр Страдзе. Покчиарняе, 14-тӥ пӧсьтолэзе, со «Инженеры будущего» форумлэн ужаз пыриськоз. Страдзе форумлэн дышетон площадкаяз вуылоз но делегациосын тодматскоз. Озьы ик со «Интеллектуальный потенциал инженерных кадров как стратегический ресурс страны» котырес ӝӧклэн ужаз пыриськоз. Азьвылгес верамын вал, радъясьёс форуме Россиысь дышетонъя но наукая министрез Дмитрий Ливановез ӧтизы шуыса. Но берлогес тодмо луиз, удысэтлэн кивалтӥсез ужрадэ пыриськыны уз быгаты. Ижкарысь спортъя «Чекерил» огъетын ортчись «Инженеры будущего-2016» форуме сюрслэсь трос адями пыриське. Соос Россилэн ваньмысьтыз сямен улосвылъёсысьтыз, озьы ик Ӵукпал Европаысь, но СНГ-е пырись кунъёсысь 300 предприятиосысь но огазеяськонъёсысь вуэмын. Тегъёс: Промышленность Науканотехника Дышетон Ижкар егитъёс Удмуртия форум  